Pri realizácii úloh a povinností spojených s prevádzkou spoločnosti VACUUMSCHMELZE, s. r. o. získavame osobné údaje Vás zamestnancov a Vašich blízkych osôb (dotknuté osoby), ktoré spracúvame:

1. **Na základe zákonných požiadaviek** Zákonníka práce za účelom plnenia si povinností zamestnávateľa (vyhotovenie pracovnej zmluvy, evidencia pracovného času, vyplatenie miezd, zabezpečenie pracovného oblečenia, pomôcok....), Zákona o dani z príjmov, Zákona o sociálnom poistení, Zákona o starobnom dôchodkovom sporení či doplnkovom dôchodkovom sporení (odvádzanie povinných odvodov, preddavkov na doplnkové dôchodkové zabezpečenie, plnenie daňových povinností), Zákona o BOZP za účelom plnenia povinností súvisiacich s bezpečnosťou a ochranou zdravia pri práci (preverenie zdravotnej spôsobilosti zamestnancov, evidencia vyškolených osôb, záznamy z incidentov o úrazoch), Zákona o registratúrach (evidencie príjemcov a odosielateľov korešpondencie), Zákona o ochrane oznamovateľa (evidencia oznamovateľov protispoločenskej činnosti).
2. **Na základe oprávneného záujmu** zamestnávateľa - prevádzkovateľa, ktorým je ochrana majetkových, finančných a iných záujmov (napr. riešenie občiansko-právnych sporov, poistných udalostí). Za týmto účelom monitoruje prevádzkovateľ areál spoločnosti - vymedzuje vstup do areálu len pre osoby, ktoré preukážu ich príslušnosť k firme. Zamestnancom a osobám blízkym firme z tohto dôvodu vyhotovujeme firemný preukaz s fotografiou, ktorá slúži na overenie totožnosti držiteľa pri vstupe do areálu spoločnosti zo strany strážnej služby. V rámci programu „známy odosielateľ“- zaručenie bezpečnosti prepravovaného tovaru, za účelom predchádzania poškodenia tovaru, riešenia poistných udalostí monitoruje prevádzkovateľ aj priestory skladu. Za účelom ochrany majetku a dodržiavania nariadení spoločnosti monitoruje prevádzkovateľ priestory jedálne. V súvislosti s plnením pracovnoprávnych povinností spracúva prevádzkovateľ za účelom ľahšej identifikácie zamestnancov ich fotografie v dochádzkovom systéme, osobnom spise, na informačných tabuliach, intranete (napr. poskytovatelia prvej pomoci, zamestnanecká rada atď). Za účelom vyhotovenia názorných ukážok (pre potreby BOZP a OPP), vyrobených za účelom poukázať na potencionálne riziká a predchádzať tak vzniku úrazov a nebezpečných udalostí spracúvame fotografie zamestnancov. Ide napríklad o ukážky prípadov ohrozenia bezpečnosti. Tieto ukážky sú nasimulované, fotenie je vopred dohodnuté a dobrovoľné. Ukážky bývajú sprístupnené na intranete alebo na informačných tabuliach v priestoroch spoločnosti.
3. **Na základe súhlasu** dotknutých osôb na účely, ktoré určil sám zamestnávateľ z dôvodu naplnenia jeho potrieb vyplývajúcich z bežnej prevádzky spoločnosti. Udelenie súhlasu je vždy dobrovoľné a je možné ho kedykoľvek odvolať. Ide napr. o spracovanie fotografie, mena, strediska, osobného čísla, dátumu narodenia, dátumu narodenia detí, dátumu sobáša pre firemný časopis, kde je prezentovaná činnosť a dianie vo firme a tiež informácie o udalostiach týkajúcich sa našich zamestnancov. Ďalej spracúvame fotografie z firemných akcií a niektoré sprístupňujeme aj na intranete za účelom pripomenutia si firmou organizovaných spoločenských akcii (večierok, športový deň...). Na základe udeleného súhlasu sa tiež spracúvajú osobné údaje ako meno, fotografia alebo audiovizuálny záznam za účelom vyhotovenia materiálov slúžiacich na propagáciu našej spoločnosti širšej verejnosti. Materiály môžu byť sprístupnené širšej verejnosti napríklad na firemnej webovej stránke alebo Facebooku a hlavným účelom je predstaviť verejnosti dianie vo firme

**Zásady ochrany osobných údajov**

Osobné údaje môžu byť spracúvané elektronicky alebo manuálne, pričom sa uplatňujú primerané technické, organizačné a personálne bezpečnostné opatrenia zodpovedajúce spôsobu spracúvania, ktoré sú ustanovené vo vnútropodnikových smerniciach. Prístup k Vašim osobným údajom budú mať výlučne osoby poverené prevádzkovateľom na spracúvanie osobných údajov. Všetky osoby prichádzajúce do styku s osobnými údajmi sú viazané mlčanlivosťou.

Vaše osobné údaje budú zálohované, v súlade s retenčnými pravidlami spoločnosti. Zo zálohových úložísk budú Vaše osobné údaje úplne vymazané hneď, ako v súlade s pravidlami zálohovania uvedené bude možné. Osobné údaje uchovávané na záložných úložiskách slúžia na predchádzanie bezpečnostným incidentom, najmä narušenia dostupnosti údajov v dôsledku bezpečnostného incidentu.

Ak Vaše osobné údaje spracúvame podľa **osobitných právnych predpisov (zákonné požiadavky)**, neposkytnutie Vašich osobných údajov by mohlo mať za následok nemožnosť realizácie úloh vyplývajúcich zamestnávateľovi zo zákona, čo môže viesť k neuzatvoreniu pracovnej zmluvy alebo disciplinárnemu napomenutiu.

**Príjemcami Vašich osobných údajov,**

môžu byť orgány štátnej správy a verejnej moci, súdy, orgány činné v trestnom konaní, exekútori, notári, poisťovne (zdravotné, dôchodkové, komerčné…), školiace strediská, materská spoločnosť v Nemecku, dodávateľské organizácie napr. strážna služba, poskytovateľ oblečenia, stravy, pracovná zdravotná služba, zhotoviteľ diskrétnych výplatných pások, zhotoviteľ audiovizuálnych nahrávok, leasingová spoločnosť.

 **Budú Vaše osobné údaje poskytnuté mimo Európskej únie?**

V budúcnosti firma plánuje posielať osobné údaje zamestnancov za účelom administratívy v rámci skupiny podnikov. Ide o bežné osobné údaje ako meno, osobné číslo, stredisko, dátum nástupu, dátum výstupu, funkcia, absolvované kurzy. Primerané záruky spracúvania osobných údajov budú zabezpečené na základe štandardných doložiek.

**Budú Vaše údaje použité na automatizované individuálne rozhodovanie?**

Osobné údaje nebudú použité na automatizované individuálne rozhodovanie vrátane profilovania.

 **Ako dlho budú Vaše osobné údaje uchovávané?**

Na uchovávanie osobných údajov, ktoré o Vás spracúvame sa vzťahuje zákon č. 395/2002 Z. z. o archívoch a registratúrach v spojení s Registratúrnym plánom spoločnosti, ktorý schvaľuje Ministerstvo vnútra Slovenskej republiky. Fotografie a audiovizuálne záznamy zostávajú v archíve spoločnosti pre prípad použitia napr. v spomienkových publikáciách**.**

Podrobnejšie informácie o účeloch spracúvania vašich osobných údajov, právnych základoch a dobe uchovávania sú uvedené v priečinku „Osobné údaje“ na intranete v priečinku [Záznamy o spracovateľských činnostiach](https://www.dataprotection.gov.sk/uoou/sk/content/zaznam-o-spracovatelskych-cinnostiach).

**Na koho sa môžete obrátiť v prípade nejasností v otázkach spracúvania Vašich osobných údajov v našej spoločnosti**?

V prípade akýchkoľvek nejasností máte možnosť obrátiť sa na zodpovedné osoby (zodpovednaosoba@vacuumschmelze.com), ktoré vám poskytnú všetky relevantné informácie týkajúce sa spracúvania osobných údajov vo VACUUMSCHMELZE, s. r. o.

**Aké máte práva ako dotknutá osoba?**

* **Odvolať súhlas -** v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať elektronicky, na adrese zodpovednej osoby, písomne, oznámením o odvolaní súhlasu alebo osobne. Odvolanie súhlasu nemá vplyv na zákonnosť spracúvania osobných údajov, ktoré sme na jeho základe o Vás spracúvali.
* **Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.
* **Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad

v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

* **Právo na obmedzenie spracúvania** - za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.
* **Právo na prenosnosť údajov** - za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
* **Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.
* **Právo podať návrh na začatie konania o ochrane osobných údajov** - ak sa domnievate, že Vaše osobné údaje spracúvane nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky.